CELEX: 62010CN0451
Language: lv
Date: 2010-09-15 00:00:00
Title: Lieta C-451/10 P: Apelācijas sūdzība, ko par Vispārējās tiesas 2010. gada 1. jūlija spriedumu apvienotajās lietās T-568/08 un T-573/08 M6 un TF1 /Komisija 2010. gada 15. septembrī iesniedza Télévision française 1 SA (TF1)

4.12.2010   
            
            
               LV
            
            
               Eiropas Savienības Oficiālais Vēstnesis
            
            
               C 328/15
            
         Apelācijas sūdzība, ko par Vispārējās tiesas 2010. gada 1. jūlija spriedumu apvienotajās lietās T-568/08 un T-573/08 M6 un TF1/Komisija 2010. gada 15. septembrī iesniedza Télévision française 1 SA (TF1)
   
   (Lieta C-451/10 P)
   ()
   2010/C 328/27
   Tiesvedības valoda — franču
   
      Lietas dalībnieki
   
   
      Apelācijas sūdzības iesniedzēja: Télévision française 1 SA (TF1) (pārstāvis — J.-P. Hordies, avocat)
   
      Pārējie lietas dalībnieki: Métropole télévision (M6), Canal +, Eiropas Komisija, Francijas Republika, France Télévisions
   
   
      Apelācijas sūdzības iesniedzējas prasījumi:
   
   
               —
            
            
               atzīt šo apelācijas sūdzību par pieņemamu un pamatotu;
            
         
               —
            
            
               atcelt Eiropas Savienības Vispārējās tiesas 2010. gada 1. jūlija spriedumu apvienotajās lietās T-568/08 un T-573/08 M6 un TF1/Komisija;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Apelācijas sūdzības iesniedzēja izvirza divus pamatus savas apelācijas sūdzības pamatošanai.
   
      Télévision française 1 SA (TF1) apgalvo, ka Vispārējā tiesa nav ņēmusi vērā, tādējādi apstiprinot Komisijas nostāju, ka pastāvēja nopietnas grūtības, lai novērtētu France Télévisions saņemtā atbalsta saderību ar kopējo tirgu; šo grūtību dēļ būtu bijusi jāuzsāk LESD 108. panta 2. punktā paredzētā oficiālā izmeklēšanas procedūra. Tādējādi ar savu pirmo pamatu apelācijas sūdzības iesniedzēja izvirza to, ka tika pārkāpti noteikumi par pierādīšanas pienākumu un pierādījumu sniegšanu, jo Vispārējā tiesa tika prasījusi, lai prasītājas sniegtu pierādījumus par to, ka pastāvēja nopietnas šaubas par paziņotās dotācijas faktisko mērķi, nebūdama apmierināta ar pierādījumiem par atbalstu nepiešķiršanu.
   Ar savu otro pamatu apelācijas sūdzības iesniedzēja apgalvo, ka Vispārējā tiesa ir pieļāvusi kļūdu tiesību piemērošanā saistībā ar LESD 106. panta 2. punktu, pirmkārt, nospriežot, ka France Télévisions reklāmas ieņēmumu samazināšanās, pat ja tā radās vadības kļūdu dēļ, varēja tikt kompensēta ar valsts atbalsta palīdzību un, otrkārt, precizējot, ka minētā panta piemērošanai nav nepieciešams izvērtēt publiskā pakalpojuma darbības efektivitāti.